da da da da da da nb da da da da da da da da da da da da da da nb da da en da da da en en
Amjads karantæne foreløbig nedsat til i alt tre dage - og han er med i DM-kampen på lørdag - Svanholm Cricketklub
Tirsdag d. 26. august 2014 kl. 22:29 af Henrik Pfaff
Blodfattig l. holds indsats mod Husum. Svanholm leverede en markindsats mod Husum, der langtfra var et tophold værdigt. Ingen glød i kastningen. Vi er stadigvæk ubesejrede i elitedivisionen og kan fortsat tillade os at tabe en kamp uden at sætte mesterskabet overstyr. Taber vi to skal der være omkamp mod Skanderborg.
Men indsatsen i den udsatte kamp mod Husum var ikke en mesterskabsaspirant værdig.
Husum kom med et decimeret hold og uden flere af deres bedste og gik til gærdet.
Der var intet bid i noget som helst – og holdet leverede katastrofale 52 ekstra, mest fordi kasterne ikke kunne finde ud af at skifte linje fra en højrehånds - til en venstrearmsgærdespiller.    Ærlig talt – det er noget man burde være kommet ud over i lilleputårene.
Så Husum lavede 154 for 4 gærder takket være en god halvleg fra Lars Flemming Boldt med 62, adskillige drops og så alle ekstraerne. Uden ”papa ” Amjad Khan til at sparke spillerne et eller andet sted på kroppen luller de ganske simpelt hen i en døs og kører ” through te motions”, som det hedder i referaterne fra England, når countyholdene bare spiller, fordi de er betalt for at gøre det uden at have hjertet med..
Til gengæld var det en oplagt åbningsstand mellem Zishan Shah (65 not out) og Zameer Khan (53). Zameer Khan gik som Husum eneste offer ved totalen 110 og Taha Ahmed (25 not out) battede sejren hjem sammen med Zishan Shah og Svanholm passerede på 26 overe.
Fra Zeshan Shahs og Zameer Khans “century gærdestand mod Husum
Som vi skrev sidste gang på denne side var Amjad Khans karantæne på seks dage i den grad fyldt med formelle og reelle fejl, så DCF’s Ordens- og Amatørudvalg skar den del af den, der vedrørte hans eskapader med dommerne ned fra fire til to dage. De to dage, der vedrørte boldpilleri, blev ophævet og sendt tilbage til ny behandling i DCF’s turneringsudvalg, fordi et af medlemmerne havde gjort sig inhabil. De er nået frem til, at den affære skal koste ham en dag – og de tre dages karantæne har han allerede afsonet , så han er med på lørdag, hvor vi i den afgørende DM-kamp hjemme møder Skanderborg
1. holdet hjemme mod Skanderborg II optrådte Zahid Shah – ældste medlem af Shah dynastiet, der tæller fire brødre: Hamid og Zeshan, der samtidigt spillede på den anden bane og den yngste Asad, der spiller i KB, men er ”uddannet ” her. Zahid var bedste kaster med 4/16 for Svanholm. Skanderborg lavede 146 efter at have været 5 ude for 29.
Skanderborg-spillerne stiftede et ubehageligt bekendtskab med James Moniz, der optræder på 2. holdet ind i mellem når solen står højt på himlen, men ellers slår sig løs i oldboysrækken, hvilket han er alt for god til.. Han rammer stadig bolden forfærdeligt hårdt. Han lavede 51, da Svanholm passeredepå 20 overe.1
På 2. holdet hjemme mod Skanderborg II optrådte Zahid Shah – ældste medlem af Shah dynastiet, der tæller fire brødre: Hamid og Zeshan, der samtidigt spillede på den anden bane og den yngste Asad, der spiller i KB, men er ”uddannet ” her. Zahid var bedste kaster med 4/16 for Svanholm. Skanderborg lavede 146 efter at have været 5 ude for 29.
Skanderborg-spillerne stiftede et ubehageligt bekendtskab med James Moniz, der optræder på 2. holdet ind i mellem når solen står højt på himlen, men ellers slår sig løs i oldboysrækken, hvilket han er alt for god til.. Han rammer stadig bolden forfærdeligt hårdt. Han lavede 51, da Svanholm passererede på 20 overe.
Andetholdet ender højst sandsynligt på en andenplads i rækken, hvilket ville have givet en oprykningskamp, hvis bare ikke vores 1 hold allerde havde været i elitedvisionen.
To “vellykkede “get out stød fra Waqasali Yasin og James Moniz under 2. holdskampen mod Skanderborg II
Også 3. holdet er i spidsen for deres række – 3. division øst, men kan heller ikke rykke op.
Holdet spillede mod KB III søndag - og her så man en imponerende præstation af drengespilleren Jonas Henriksen, der vil og kan. Under faderen Sørens årvågne øje præsterede han en masse lækre stød unde sine 67 ud af totalscoren på 200 for 9 på 30 overe.
Jonas Henriksen “in action” mod KB II
Shakil Ahmed optrådte som anfører og var næsthøjest med 23 i et hold med tre seniorer og resten drenge eller juniorer.
Men besynderligt nok var det mest opmuntrende hans kastning, selvom han ikke fik et gærde under sine 6 overe, der kostede 8 point. Der er kraft, eksplosion og præcision i det, han leverer. Kb'erne var ikke gode nok til at få en kant på ham. Ifølge faderen havde han spist 5 stykker højt belagt smørrebrød aftenen før af den slags, vi andre bliver dårlige af efter to stykker. Så kropsstyrken kommer ikke af luft. Aske Larsen tog 3 gærder for 15.
Saud Munir snupper et gærde mod KB II